钦定古今图书集成/理学汇编/学行典/第192卷 > 张二
## 钦定古今图书集成/理学汇编/学行典/第192卷 > 张二

按《郾城县志》：张二，郾城人。少孤，独与母居。元末，母子
离散。后相见于偃师，同徙禹州。母疾，思鱼羹，二忽梦
神告曰：“可与沤麻坑中求之。”旦往，果得鱼。又母诞日，
贫无以为寿，晨出见两狼负一獐置门前，乡里惊异
焉。母没，二以哀毁卒。其妻刘氏庐墓。夜尝有虎至，刘
叱之辄去，时人并羡称之。